Proposta għal deċiżjoni tal-Kunsill Dwar pożizzjoni tal-Komunità fi ħdan il-Kunsill Konġunt UE/Messiku dwar l-emendi għad-deċiżjoni tal-Kunsill Konġunt 2/2001 /* KUMM/2004/0673 finali - ACC 2004/0244 */





Brussel 15.10.2004 KUMM(2004) 673 finali 2004/0244 (ACC) Proposta għal DEĊIŻJONI TAL-KUNSILL Dwar pożizzjoni tal-Komunità fi ħdan il-Kunsill Konġunt UE/Messiku dwar l-emendi għad-Deċiżjoni tal-Kunsill Konġunt 2/2001 (preżentata mill-Kummissjoni) MEMORANDUM TA' SPJEGAZZJONI Iż-żona ta' Kummerċ Ħieles bejn l-UE u l-Messiku ġiet stabbilita b'deċiżjonijiet tal-Kunsill Konġunt UE Messiku. Konsegwentement, wara t-tkabbir ta' l-UE l-adattamenti meħtieġa tal-disposizzjonijiet tal-kummerċ qegħdin isiru permezz tad-deċiżjonijiet tal-Kunsill Konġunt. Id-deċiżjoni tal-Kunsill Konġunt UE/Messiku 2/2001 jipprovdi għal-liberalizzazzjoni tal-kummerċ bejn il-Partijiet skond l-Artikolu V tal-GATS. Wara t-tkabbir ta' l-UE tinħass il-ħtieġa biex isiru xi tibdiliet, b'mod partikolari għal dak li għandu x'jaqsam ma' l-ewwel Anness tiegħu (limitazzjonijiet fuq l-aċċess għas-suq u t-trattament nazzjonali fir-rigward tas-servizzi finanzjarji). Fis-26 ta' Jannar 2004 il-Kunsill approva mandat biex il-Kummissjoni tinnegozja dawn it-tibdiliet. Negozjati mal-Messiku li ġew wara rriżultaw fi Ftehim biex il-limitazzjonijiet fuq l-aċċess għas-suq u t-trattament nazzjonali elenkati fl-iskedi tal-GATS ta' l-Istati Membri l-ġodda ta' l-Unjoni Ewropea jiġu ttrasferiti fil-kwadru ta' l-ewwel Anness tad-Deċiżjoni 2/2001. Anness II tad-Deċiżjoni 2/2001 diġà ġie aġġornat mill-Partijiet. Il-Kummissjoni għaldaqstant tirrikkmanda li l-Kunsill jadotta d-Deċiżjoni tal-Kunsill misjuba ma' din il-Proposta bħala l-pożizzjoni komuni ta' l-UE dwar id-Deċiżjoni proposta mill-Kunsill Konġunt EU/Messiku fl-Anness. 2004/0244 (ACC) Proposta għal DEĊIŻJONI TAL-KUNSILL Dwar pożizzjoni tal-Komunità fi ħdan il-Kunsill Konġunt UE/Messiku dwar l-emendi għad-Deċiżjoni tal-Kunsill Konġunt 2/2001 IL-KUNSILL TA' L-UNJONI EWROPEA, Wara li kkunsidra t-Trattat li jistabbilixxi l-Komunità Ewropea u partikolarment l-Artikolu 133 riżultanti, flimkien ma' l-Artikolu 300(2) l-ewwel subparagrafu, l-ewwel sentenza. Wara li kkunsidra l-proposta tal-Kummissjoni [1], IDDEĊIEDA KIF ĠEJ: Artikolu 1 Biex l-Abbozz Anness tad-Deċiżjoni jiġi adottat bħala l-pożizzjoni tal-Komunità fi ħdan il-Kunsill Konġunt UE/Messiku. Magħmula fi Brussel, [...] Għall-Kunsill Il-President [...] ANNESS L-ABBOZZ TAD-DEĊIŻJONI NRU.../2004 TAL-KUNSILL KONĠUNT UE/MESSIKU li temenda d-Deċiżjoni tal-Kunsill Konġunt 2/2001 tas-27 ta' Frar 2001 IL-KUNSILL KONĠUNT wara li kkunsidra l-ftehim dwar Assoċjazzjoni Ekonomika, Koordinazzjoni Politika u Kooperazzjoni bejn il-Komunità Ewropea u l-Istati Membri tagħha, min-naħa l-waħda, u l-Istati Uniti Messikani, min-naħa l-oħra, iffirmat fi Brussel fit-8 ta' Diċembru 1997 [2], u partikolarment l-Artikolu 6 flimkien ma' l-Artikolu 47 riżultanti, Billi: (1) Mill-1el ta' Mejju 2004, it-Trattat li jistabbilixxi l-Komunità Ewropea se jkun applikat ukoll fit-territorju tar-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika ta' l-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja u r-Repubblika Slovakka (aktar 'il quddiem l-Istati Membri l-ġodda), wara s-sħubija tagħhom ma' l-Unjoni Ewropea (2) F'dawn iċ-ċirkustanzi, huwa meħtieġ li l-ewwel Anness tad-Deċiżjoni 2/2001 tal-Kunsill Konġunt jiġi adattat b'effett mid-data tas-sħubija ta' l-Istati Membri l-ġodda fl-Unjoni Ewropea, biex jiġu inklużi l-awtoritajiet responsabbli għas-servizzi finanzjarji fl-Istati Membri l-ġodda u l-miżuri li huma inkonsistenti ma' l-Artikoli 12 sa 16 tad-Deċiżjoni 2/2001li huma se jżommu. Dan l-adattament jipprovdi wkoll opportunità biex tiġi aġġornata l-lista ta' l-awtoritajiet responsabbli għas-servizzi finanzjarji. IDDEĊIEDA KIF ĠEJ: Artikolu 1 L-ewwel Anness, Parti A, tad-Deċizjoni 2/2001, jinbidel bl-ewwel Anness ta' din id-Deciżjoni Artikolu 2 L-ewwel Anness, Parti A, tad-Deċizjoni 2/2001, jinbidel bl-ewwel Anness ta' din id-Deciżjoni Artikolu 3 Din id-Deċiżjoni tidħol fis-seħħ fid-data ta' meta tkun adottata, imma għandu jkollha effett fl-1el ta' Mejju 2004. Magħmul fi... Għall-Kunsill Konġunt...... L-EWWEL ANNESS L-PARTI A - Il-Komunità u l-Istati Membri tagħha 1. L-applikazzjoni ta' Kapitolu III għall-Komunità u l-Istati Membri tagħha hija soġġetta għal-limitazzjonijiet fuq l-aċċess u t-trattament nazzjoni skedati mill-Komunità Ewrpea u l-Istati Membri tagħha fl-artikoli "is-setturi kollha" ta' l-iskedi GATS tagħhom kollha u għal dawk il-limitazzjonijet li ghandhom x'jaqsmu mas-subsetturi elenkati hawn taħt. 2. It-taqsiriet li ġejjin huma użati biex jindikaw l-ismijiet ta' l-Istati Membri AT L-Awstrija BE Il-Belġju CY Ċipru CZ Ir-Repubblika Ċeka DE Il-Germanja DK Id-Danimarka ES Spanja EE L-Estonja FI Il-Finlandja FR Franza EL Il-Greċja HU L-Ungerija IE L-Irlanda IT L-Italja LV Il-Latvja LT Il-Litwanja LU Il-Lussemburgu MT Malta NL L-Olanda PL Il-Polonja PT Il-Portugall SK Ir-Repubblika Slovakka SI Is-Slovenja SE L-Isvezja UK Ir-Renju Unit 3. L-impenji ta' l-aċċess tas-suq f'dak li għandu x'jaqsam mal-modalitajiet (1) u (2) japplikaw biss għal: - It-transazzjonijiet murija f'paragrafi B3 u B4 ta' l-artikolu dwar l-aċċess għas-suq ta' Fehim dwar l-Obbligi fis-Servizzi Finanzjarji' għall-Istati Membri kollha rispettivament; - it-transazzjonijiet speċifiċi ta' hawn taħt, b'referenza għall-Artikolu 11, għal kull Stat Membru konċernat: CY: A.1.(a) (assigurazzjoni fuq il-ħajja) u l-Parti li jifdal minn A.1.(b) (assigurazzjoni li la hija fuq il-ħajja u l-anqas fuq il-kummerċ tal-baħar, l-avjazzjoni u t-trasport (MAT) f'modakità 2, B.6.(e) (il-kummerċ ta' sigurtajiet trasferibbli) f'modalità (1); EE: A.1.(a) (assigurazzjoni fuq il-ħajja), u l-Parti li jifdal minn A.1.(b) (assigurazzjoni li la hija fuq il-ħajja u l-anqas fuq il-kummerċ bil-baħar, l-avjazzjoni u t-trasport (MAT) u l-Parti li jifdal minn A.3. (l-intermedjazzjoni ta' l-assigurazzjoni li la hija fuq il-ħajja u l-anqas fuq il-kummerċ bil-baħar, l-avjazzjoni u t-trasport (MAT) fil-modalitajiet (1) u (2), B.1. sa B.10. (aċċettazzjoni ta' depożiti, self ta' kull tip, kera għall-ispejjeż tas-sid, is-servizzi kollha relatati mat-trasmissjoni tal-ħlasijiet u l-flus, garanziji u obbligi, kummerċ ta' sigurtajiet, parteċipazzjoni fil-ħruġ ta' kull xorta ta' sugurtajiet, senseriji tal-kambji, immaniġġar ta' l-assi, u servizzi ta' riżoluzzjoni u kompensazzjoni għal assi finanzjarji) f'modalità (1); LV: A.1.(a) (assigurazzjoi fuq il-ħajja), u l-Parti li jifdal minn A.1.(b) (assigurazzjoni li la hija fuq il-ħajja u l-anqas fuq il-kummerċ bil-baħar, l-avjazzjoni u t-trasport (MAT) u l-Parti li jifdal minn A.3. intermedjazzjoni li la hija fuq il-ħajja u l-anqas fuq il-kummerċ bil-baħar, l-avjazzjoni u t-trasport (MAT) (parteċipazzjoni fil-ħruġ ta' kull xorta ta' sugurtajiet) f'modalità (1); LT: A.1.(a) (assigurazzjoni fuq il-ħajja), u l-Parti li jifdal minn A.1.(b) (assigurazzjoni li la hija fuq il-ħajja u l-anqas fuq il-kummerċ bil-baħar, l-avjazzjoni u t-trasport (MAT) u l-Parti li jifdal minn A.3. (l-intermedjazzjoni ta' l-assigurazzjoni li la hija fuq il-ħajja u l-anqas fuq il-kummerċ bil-baħar, l-avjazzjoni u t-trasport (MAT) fil-modalitajiet (1) u (2), B.1. sa B.10. (aċċettazzjoni ta' depożiti, self ta' kull tip, kera għall-ispejjeż tas-sid, is-servizzi kollha relatati mat-trasmissjoni tal-ħlasijiet u l-flus, garanziji u obbligi, kummerċ ta' sigurtajiet, parteċipazzjoni fi ħruġ ta' kull xorta ta' sugurtajiet, senseriji tal-kambji, immaniġġar ta' l-assi, u servizzi ta' riżoluzzjoni u kompensazzjoni għal assi finanzjarji) f'modalità (1); MT: A.1.(a) (assigurazzjoi fuq il-ħajja), u l-Parti li jifdal minn A.1.(b) (assigurazzjoni li la hija fuq il-ħajja u l-anqas fuq il-kummerċ bil-baħar, l-avjazzjoni u t-trasport (MAT) f'modalità (2). B.1. u B.2. (aċċettazzjoni ta' depożiti u self ta' kull tip) f'modalità (1); SI: B.1. sa B.10. (aċċettazzjoni ta' depożiti, self ta' kull tip, kera għall-ispejjeż tas-sid, is-servizzi kollha relatati mat-trasmissjoni tal-ħlasijiet u l-flus, garanziji u obbligi, kummerċ ta' sigurtajiet, parteċipazzjoni fi ħruġ ta' kull xorta ta' sigurtajiet, senseriji tal-kambji, immaniġġar ta' l-assi, u servizzi ta' riżoluzzjoni u kompensazzjoni għal assi finanzjarji) f'modalità (1). 4. Differenti mis-sussidjarji barranin, fergħat stabbiliti direttament fl-Istat Membru minn istituzzjoni finanzjarja Messikana ma humiex, b'ċerti eċċezzjonijiet limitati, soġġetti għar-regolamenti ta' prudenza armonizzati fuq livell ta' Komunità li jħallu lil sussidjarji bħal dawn jibbenefikaw minn faċilitajiet aħjar biex iwaqqfu stabbilimenti ġodda u jipprovdu servizzi transfrontaljieri f'kull parti tal-Komunità. Għaldaqstant, fergħat bħal dawn jingħataw awtorizzazzjoni biex joperaw fit-territorju ta' Stat Membru taħt kondizzjonijiet ekwivalenti għal dawk li japplikaw għall-istituzzjonijiet finanzjarji domestiċi ta' dak l-Istat Membru partikolari, u jistgħu jiġu obbligati jissodisfaw numru ta' ħtiġiet speċifiċi ta' prudenza bħal, fil-każ ta' bankjar u sigurtajiet, il-ħtieġa ta' kapitalizzazzjoni separata u ħtiġiet oħra ta' solvibilità u ħtiġiet ta' rrappurtar u pubblikazzjoni ta' kontijiet jew, fil-każ ta' assigurazzjoni, ħtiġiet speċifiċi ta' garanzija u depożiti, u l-lokalizzazzjoni fl-Istat Membru konċernat ta' l-assi li jirrappreżentaw ir-riservi tekniċi u mill-inqas terz tal-marġini ta' solvibilità. L-Istati Membri jistgħu japplikaw ir-restrizzjonijiet indikati f'din l-iskeda biss fir-rigward ta' twaqqif dirett Messikan ta' preżenza finanzjarja jew ta' forniment ta' servizzi transfrontaljieri mill-Messiku; konegwentement, Stat Membru partikolari jista' ma japplikax dawn ir-restrizzjonijiet, inklużi dawk fil-każ ta' twaqqif ta' preżenza finanzjarja, għas-sussidjarji Messikani mwaqqfa fi Stati Membri oħra tal-Komunità, għajr jekk dawn ir-restrizzjonijiet jistgħu jiġu applikati għal kumpaniji jew ċittadini ta' Stati Membri oħra f'konformità mal-Liġi tal-Komunità. 5. CY: Il-kondizzjonijiet u l-kwalifikazzjonijiet ġenerali li ġejja jkunu jistgħu jiġu applikati, ukoll meta l-ebda limitazzjonijiet jew kondizzjonijiet m'huma dikjarati fl-iskeda. (i) Il-konsiderazzjoni tas-sigurtà nazzjonali u l-għanijiet tal-politika pubblika; (ii) Din l-iskeda bl-ebda mod m'hija relatata mas-servizzi pprovduti mit-twettiq tal-funzjonijiet governattivi. Anqas ma tolqot il-miżuri relatati ma' kummerċ ta' oġġetti li jista' joħloq żidiet ma' servizz skedat jew servizzi oħra. Barra dan, il-limitazzjonijiet fuq l-aċċess għas-suq jew it-trattament nazzjonali ta' servizzi li jistgħu joħolqu żidiet ma'. jew jipprovdu sevizz skedat, għandhom ikomplu jiġu applikati. 6. CY: Il-liġijiet u r-regolamenti msemmija f'din l-iskeda ma għandhomx jiġu interpretati bħala referenza eżawrjenti għal-liġijiet kollha u r-regolamenti li jrieġu s-settur finanzjarju. Per eżempju, ma huwiex permess it-trasferiment ta' tagħrif li jinkludi data personali, sigrieti bankarji jew sigrieti oħra kummerċjali. Trasferiment ta' din in-natura huwa soġġett għal-liġijiet domestiċi dwar il-ħarsien ta' konfidenzjalità ta' tagħrif dwar il-klijenti tal-banek. Barra dan, huwa nnutat li miżuri kwalitattivi li ma humiex diskriminatorji relatati ma' l-istandars tekniċi, is-saħħa pubblika u l-konsiderazzjonijiet ambjentali , l-illiċenzjar, il-konsiderazzjoni ta' prudenza, il-kwalifiki professjonali u l-ħtiġiet ta' kompetenza ma ġewx elenkati bħala kondizzjonijiet jew limitazzjonijiet fuq l-aċċess għas-suq u t-trattament nazzjonali. 7. CY: Servizzi u prodotti finanzjarji mhux regolati u d-dħul fis-suq ta' servizzi u prodotti finanzjarji ġodda, jistgħu jkunu soġġetti għall-eżistenza jew l-introduzzjoni ta' qafar regolatorju maħsub biex jilħaq l-għanijiet imsemmija fl-artikolu 19 tad-Deċiżjoni Nru 2/2001 tal-Kunsill Konġunt UE/Messiku. 8. CY: Imħabba l-kontrolli fuq il-kambju mħaddma f'Ċipru: - ir-residenti m'għandhomx permess jixtru servizzi bankarji li jistgħu jinvolvu t-trasferiment ta' fondi għal barra l-pajjiż, filwaqt li huma jkunu jinsabu fiżikament barra l-pajjiż; - self lil persuni li ma humiex residenti/barranin jew lil kumpaniji kkontrollati minn persuni li m'humiex residenti jinħtieġu l-approvazzjoni tal-Bank Ċentrali; - għall-kisba ta' sigurtajiet minn persuni li ma humiex residenti hija meħtieġa wkoll l-approvazzjoni tal-Bank Ċentrali; - negozju f'muniti barranin jista' jitwettaq biss permezz ta' banek li ngħataw l-istatus ta' "Negozjant Awtorizzat" mill-Bank Ċentrali. 9. CZ: Id-dħul fis-suq ta' servizzi u strumenti finanzjarji ġodda jistgħu jkunu soġġetti għall-eżistenza ta', u konsistenza ma', il-qafas regolatorju domestiku maħsub biex jilħaq l-għanijiet imsemmija fl-artikolu 19 tad-Deċiżjoni Nru 2/2001 tal-Kunsill Konġunt UE/Messiku. 10. CZ: Bħala regola ġenerali u b'mod mhux diskriminatorju, istituzzjonijiet finanzjarji inkorporati fir-Repubblika Ċeka għandhom jadottaw sura legali speċifika. 11. CZ: Assigurazzjoni mandatorja kontra r-responsabbiltà ċivili għall-vetturi hija pprovduta minn fornitur esklusiv. Meta d-drittijiet tal-monopolju dwar l-assigurazzjoni mandatorja kontra r-responsabbiltà ċivili jitneħħew, il-provvediment ta' dan is-servizz jinfetaħ fuq bażi mhux diskriminatorju għall-fornituri tas-servizzi stabbiliti Ċeki. Assigurazzjoni mandatorja fuq is-saħħa hija pprovduta minn fornituri lliċenzjati Ċeki biss. 12. EE: Servizzi mandatorji tas-sigurtà soċjali ma humiex marbuta. 13. HU: Id-dħul fis-suq ta' servizzi jew prodotti finanzjarji ġodda jista' jkun soġġett għall-eżistenza ta', u konsistenza ma' qafas regolatorju maħsub biex jilħaq l-għanijiet imsemmija fl-artikolu 19 tad-Deċiżjoni Nru 2/2001 tal-Kunsill Konġunt UE/Messiku. 14. HU: Mhux permess it-trasferiment ta' tagħrif li jinkludi data personali, sigrieti bankarji, sigrieti ta' sigurtajiet u/jew sigrieti oħra kummerċjali. 15. HU: Bħala regola ġenerali u b'mod mhux diskriminatorju, istituzzjonijiet finanzjarji inkorporati fl-Ungerija għandhom jadottaw sura legali speċifika. 16. HU: Negozju ta' assigurazzjoni, bankar, sevizzi ta' sigurtajiet u servizzi kollettivi ta' mmaniġġar ta' investimenti għandhom jitwettqu minn fornituri ta' sevizzi finanzjarji li l-istatus tagħhom huwa wieħed ta' separazzjoni legali u kapitalizzazzjoni indipendenti. 17. MT: Għal impenji ta' modalità (3), skond il-leġislazzjoni ta' kontrolli ta' kambju, persuni li ma humiex residenti li jixtiequ jipprovdu xi servizzi permezz tar-reġistrazzjoni ta' kumpanija lokali jistgħu jagħmlu dan bil-permess minn qabel tal-Bank Ċentrali ta' Malta. Kumpaniji li magħhom jipparteċipaw persuni legali li ma humiex residenti u persuni naturali jinħtieġu kapital ta' l-ishma minimu ta' 10,000 Liri Maltin li minnhom għandhom jitħallsu 50%. Is-sehem tal-perċentwal tal-kapital nett li jkollha l-persuna li mhix residenti għandhu jitħallas b'fondi li ġejjin minn barra l-pajjiż. Kumpaniji li magħhom jipparteċipaw persuni li ma humiex residenti għandhom japplikaw għal permess mill-Ministeru tal-Finanzi biex jiksbu proprjetà skond il-leġislazzjoni xierqa. 18. MT: Għal obbligi ta' modalità (3), il-ħtiġiet tal-liġijiet u r-regolamenti Maltin dwar il-miżuri tad-dħul, ir-residenza, l-akkwist tal-proprjetà, ix-xogħol u s-sigurtà soċjali jkomplu japplikaw, inklużi r-regoli dwar it-tul tar-residenza, il-paga minima kif ukoll il-ftehimiet kollettivi dwar il-pagi. Permessi għal dħul, xogħol u residenza jingħataw skond id-diskrezzjoni tal-Gvern Malti. 19. MT: Għal obbligi ta' modalitajiet (1) u (2), il-liġijiet ta' kontroll tal-kambju jippermettu lir-resident jittrasferixxi flus kull sena barra l-pajjiż għal sett ta' investimenti sa Lm 5,000. Ammonti li jaqbżu l-Lm 5,000 huma soġġetti għall-permess tal-kontroll tal-kambju. 20. MT: Ir-residenti jistgħu jissellfu minn barra l-pajjiż mingħajr il-ħtieġa ta' approvazzjoni ta' kontroll tal-kambju jekk is-self ikun għal perjodu li ma jaqbiżx it-tliet snin. Madankollu, self ta' din ix-xorta għandu jiġi rreġistrat mal-Bank Ċentrali. 21. PL: Fil-Polonja, ir-regoli ta' prudenza fis-settur finanzjarju qegħdin jiġu studjati bir-reqqa. Tista' tinħass il-ħtieġa għal xi tibdil tar-regoli li jeżistu bħalissa kif ukoll għal tħejjija ta' liġijiet ġodda. 22. SK: Id-dħul fis-suq ta' servizzi u strumenti finanzjarji ġodda jistgħu jkunu soġġetti għall-eżistenza ta', u konsistenza mal-qafas regolatorju domestiku maħsub biex jilħaq l-għanijiet imsemmija fl-artikolu 19 tad-Deċiżjoni Nru 2/2001 tal-Kunsill Konġunt UE/Messiku. 23. SK: Is-servizzi ta' assigurazzjoni li ġejjin huma pprovduti minn fornituri esklusivi. L-assigurazzjoni mandatorja kontra r-responsabbiltà ċivili għall-vetturi, l-assigurazzjoni mandatorja ta' trasport bl-ajru, l-assigurazzjoni tar-responsabbiltà ta' min iħaddem kontra l-korriment jew mard ikkaġunat minn ċertu xogħol għandhom jiġu effetwati permezz tal-Kumpanija Slovakka ta' l-Assigurazzjoni. L-assigurazzjoni bażika tas-saħħa hija ristretta għall-kumpaniji ta' l-assigurazzjoni tas-saħħa Slovakki li għandhom liċenzja biex jipprovdu assigurazzjoni tas-saħħa maħruġa mill-Ministeru ta' l-Assistenza Sanitarja tar-Repubblika Slovakka skond l-Att 273/1994 Kull. tal-Liġi. L-iskemi ta' assigurazzjoni tal-fondi tal-pensjoni u assigurazzjoni kontra l-mard huma ristretti għall-Kumpanija ta' l-Assigurazzjoni Soċjali. 24. SI: Id-dħul fis-suq ta' servizzi jew prodotti finanzjarji ġodda jistgħu jkunu soġġetti għall-eżistenza ta', u konsistenza ma' qafas regolatorju maħsub biex jilħaq l-għanijiet imsemmija fl-artikolu 19 tad-Deċiżjoni Nru 2/2001 tal-Kunsill Konġunt UE/Messiku. 25. SI: Bħala regola ġenerali u b'mod mhux diskriminatorju, istituzzjonijiet finanzjarji inkorporati fir-Repubblika tas-Slovenja għandhom jadottaw sura legali speċifika. 26. SI: Attivitajiet ta' assigurazzjoni u bankarji għandhom jitwettqu minn fornituri ta' sevizzi finanzjarji li l-istatus tagħhom huwa wieħed ta' separazzjoni legali u kapital indipendenti. 27. SI: Is-servizzi ta' investiment jistgħu jiġu pprovduti biss permezz tal-banek u d-ditti ta' l-investiment. +++++ TABLE +++++ +++++ TABLE +++++ - ANNESS II AWTORITAJIET RESPONSABBLI GĦAL SERVIZZI FINANZJARJI Parti A - Għall-Komunità u l-Istati Membri tagħha: +++++ TABLE +++++ Parti B - Għall-Messiku, is-Secretaria de Hacienda y Credito Publico: +++++ TABLE +++++ +++++ TABLE +++++ [1] ĠU C [], [], p. []. [2] ĠU L 276, 28.10.2000, p. 45. [3] CZ: Legislazzjoni li tkopri t-tneħħija tal-kriterju tal-ħtiġiet tas-suq finanzjarju qiegħda tiġi diskussa bħalissa fil-Parlament. [4] Meta jiġi biex jikkonsidra l-ħruġ ta' liċenzja bankarja limitata jew mhux limitata, barra l-ammont tal-kapital, il-Bank tas-Slovenja għandu jikkonsidra wkoll il-linji gwida li ġejjin (kemm għal applikanti domestiċi kif ukoll għal dawk barranin) - il-preferenzi ekonomiċi-nazzjonali għal ċerti attivitajiet bankarji; - il-koperturi reġjonali eżiztenti tar-Repubblika tal-Slovenja permezz tal-banek; - l-eżekuzzjoni attwali ta' l-attivitajiet tal-bank imqabbla ma' dawk stipulati mil-liċenzja eżistenti. (Osservazzjoni: dan il-provvediment jitneħħa hekk kif tidħol il-Liġi l-ġdida dwar il-Bankar).